jkorsvik/nowiki_second_scrape_merged huggingface dataset:
Synnøve Åsebø

Synnøve Åsebø (født 1982) er en norsk journalist. Hun jobber per 2019 i VG.
I 2017 vant hun SKUP-prisen for «Psykiatriavsløringen» sammen med Mona Grivi Norman. Arbeidet hadde de gjort for avisa VG.I 2015 mottok hun sammen med Maria Mikkelsen Den store journalistprisen for «Historien om Odin», som også stod på trykk i VG. Året før fikk hun SKUP-diplom for «De hemmeligholdte ulykkesrapportene», sammen med Ingeborg Huse Amundsen og Ola Mjaaland. Dette arbeidet var utført for avisa VG.


== Referanser ==
Kampkunstfilm

Kampkunstfilm (eller kampsportfilm) er en actionpreget filmsjanger med betydelige innslag av orientalsk kampkunst. I Norge har slike filmer også blitt omtalt som "karatefilmer".Kampkunstfilmen er en subsjanger av actionfilmen. Denne filmtypen oppstod i Kina og Hongkong i 1960-årene og ble for alvor kjent utenfor Øst-Asia i 1970-årene, spesielt gjennom filmene med Bruce Lee. Senere i 1970- og 1980-årene kom personer som Chuck Norris, David Carradine og Jackie Chan til å sette sitt preg på sjangeren. I 1990-årene kom Jean-Claude van Damme og Jet Li. 
I USA kalles denne filmsjangeren martial arts film.


== Referanser ==
Çobanoğulları

Çobanoğulları (tyrkisk: Çobanoğulları eller Çobanoğulları Beyliği) var en av de anatoliske beyliker grunnlagt av dynastiet med samme navn og kontrollerte regionen i og rundt den nordlige Sentral-Anatolia byen Kastamonu i det i på 1200-tallet, hvor de hersket som en uavhengig enhet i intervaler.


== Historie ==
Grunnleggeren av dynastiet var Hüsamettin Çoban, en prominent statsmann og en kommandør av Rum-sultanatet under regjeringene til Kaykaus I og hans etterfølger Kayqubad I. På begynnelse av 1200-tallet, var Hüsamettin Çoban en av kommandørene ved raidene som utvidet Seldsjukk-territoriet i det nordlige Anatolia på bekostning av det bysantinske riket Trapezunt-riket. Som et resultat innlemmet han Kastamonu som et len. Mellom 1224-1227, ledet han hæren og marinen til flåte Seldsjukkene som satte seil fra Sinop og inntok og befestet byen Sudak i Krim.Etter Hüsamettin Çobans død ble arverekkefølgen i slekten hans fulgt i Kastamonu og ble regjerte av henholdsvis av hans sønn og grandsønn, Alp Yürek og Yavlak Arslan. Inntil de siste årene av Yavlak Arslans regjeringstid, fulgte de Çobanoğulları-beyene en forsiktig politikk med troskap til mongolene som hadde etablert sitt hegemoni over Anatolia etter slaget ved Köse Dağ. Et opprør av Yavlak Arslan resulterte tilslutt i hans død i slaget om Kastamonu mot kombinerte Seldsjukk-mongol styrker, og regionen ble gitt til Seldsjukk kommandører Shams al-Din Yaman Jandar. Etterkommerne hans kom til å grunnlegge fyrstedømmet Jandarid i denne samme regionen. Yaman Candar ble øyeblikkelig presset ut av regionen av Yavlak Arslans sønn Çobanoğlu Mahmud Bey, som også organiserte videre angrep inn i bysantinsk territorium for utvide sitt rike. Men i 1309, ble den siste bey av Çobanoğulları offer for et bakhold av Yaman Candars sønn Candaroğlu Süleyman Pasha og regionen Kastamonu levert videre til Jandaridene.
Çobanoğulları-dynastiet etterlot seg viktige arkitektur i og rundt Kastamonu. Osmanerne var vasaller mellom 1281-1299, men erklærte sin uavhengighet etter at Yavlak Arslan sluttet med angrepene mot bysantinene i 1299.


== Liste over herskere ==
Hüsameddin Çoban (1227-?)
Alp Yürek (?-1280)
Muzafferüddin Yavlak Arslan (1280-1292)
Çobanoğlu Mahmud Bey (1292-1309)


== Referanser ==


== Eksterne lenker ==
Åsmund Grande

Åsmund Ludvik Grande (født 1920 i Verdal, død 2006 i Snåsa) var gårdbruker på Snåsa prestegård, sosialsjef og ordfører i Snåsa i én valgperiode 1964–1967. Han representerte Senterpartiet.Han var født på gården Skjei i Verdal, og var utdannet ved Mære landbruksskole i 1941. Han eide gården Lian i Verdal i fire år fra 1942 før han i 1946 ble forpakter på Snåsa prestegård. Han var sosialsjef i Snåsa fra 1972 til 1987. Sønnen Torstein Grande overtok forpaktningen av prestegården etter faren.Han var formann i Snåsa bondelag 1956–58, i Snåsa meieri 1960–1961, og satt i menighetsrådet 1958–69.
Grande var aktiv innen travsport. Hans og brorens hest «Tordenfly T» vant HM Kongens pokalløp i 1957, og hans hest «Perle Jahn» vant Kristianiapokalen i 1980.


== Referanser ==
Amalie Margrethe Christiane Caroline av Leiningen-Westerburg

Amalie Margrethe Christiane Caroline, født riksgrevinne av Leiningen-Westerburg (født 29. juni 1713, død 8. juli 1800) var en dansk-tysk adelsdame, barnebarn av Norges stattholder, Ulrik Frederik Gyldenløve. 
Hun var datter av Georg Carl Ludwig rigsgreve von Leiningen-Westerburg (1666–1726) og Margrethe, født komtesse Danneskiold-Laurvigen. 22. desember 1744 giftet hun seg med general, senere greve, Christian Lerche (1692–1757). I 1753 ble hun tildelt ordenen dame de l'union parfaite.Det barnløse ekteparet opprettet stamhuset Lerchenborg etter et lystslott av kongelig format, som de hadde latt oppføre i nærheten av Kalundborg i årene 1743-45. Da Christian Lerche døde i 1757, overtok Amalie Margrethe Christiane stamhuset. En kommisjon ble nedsatt som fikk nedbrakt hennes gjeld fra 70 000 til 20 000 riksdaler. I ektemannens testamente var det bestemt at slektningen Georg Flemming Lerche (1735–1804) skulle arve stamhuset, men først etter enkens død. I 1766 ble det dog inngått en avtale, hvor han overtok godset mot å påta seg Amalie Margrethe Christianes gjeld samt betale en apanasje.Hun døde i Hamborg den 8. juli 1800. Liket ble heretter fraktet til København, hvor hun ble bisatt ved sin manns side i Christians kirkes krypt. Hennes og mannens alliansevåpen ses på Kaalund kloster i Kalundborg. 


== Referanser ==
6. etappe av Tour of Norway 2019

6. etappe av Tour of Norway 2019 gikk fra Gran til Hønefoss den 2. juni 2019 og var 175,4 km lang.


== Resultater ==
For øvrige resultater, se rittartikkelen.


== Eksterne lenker ==
(en) 6. etappe av Tour of Norway 2019 - ProCyclingStats
Liste over episoder av Neste sommer

En liste over episodene av den norske komiserien Neste sommer.


== Episodeguide ==


=== Sesong 1 ===


=== Sesong 2 ===


=== Sesong 3 ===


=== Sesong 4 ===


=== Sesong 5 ===


=== Sesong 6 ===


=== Sesong 7 ===


=== Sesong 8 ===


=== Sesong 9 ===


== Kilder ==
«Neste sommer». The Movie Database. Besøkt 2. september 2021. 
«discovery+ | Stream 55,000+ Real-Life TV Episodes» (engelsk). Besøkt 2. september 2021.
New Drama (EP)

New Drama er en musikk-EP med New Drama, utgitt i 1984.


== Sporliste ==
«Dynamite» (Ole Jan Rimstad)
«You Are the One» (Tomas Siqveland/David Chocron)
«Don't Be Sorry» (Ole Jan Rimstad/David Chocron)
«Let the Dance Go on» (Ole Jan Rimstad/David Chocron)


== Medvirkende ==


=== New Drama ===
Ole Jan Rimstad – vokal, piano, synthesizer, kor, låtskriver
Tomas Siqveland – vokal, bass, bass-synthesizer, kor, låtskriver
Per Arne Strandbakken – synthesizer, kor, låtskriver
Gunnar Refsdal – trommer, perkusjon, kor


=== Øvrige ===
Sverre Henriksen - produsent, tekniker
Terje Engh - fotograf
Lasse Jacobsen - coverdesign


== Eksterne lenker ==
New Drama
Gaberella

Gaberella er en slekt av biller som tilhører familiegruppen bladbiller (Chrysomelidae).


== Utseende ==
En liten (ca. 3 millimeter), kort og  bred, blank, mørkt brunrød bladbille. Antennene er gulrøde, tynne, omtrent halvparten så lange som kroppen. Pronotum er rundet, ved roten så bredt som dekkvingene, som er hvelvede med kraftige, nedsenkede punktrader. Beina er røde, noe kraftige, særlig forbeina, lårene med en tann på undersiden nær spissen.


== Levevis ==
Både larvene og de voksne (imago) er planteetere.


== Utbredelse ==
Slekten er utbredt i Sentral-Afrika og er kjent fra Sudan (skal trolig være Sør-Sudan?), Uganda, Kongo, Ekvatorial-Guinea, Kamerun og Elfenbeinskysten.


== Systematisk inndeling ==
Arten ble opprinlleig plassert i slekten Menius.

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien Rotbladbiller, Eumolpinae Hope, 1840
stammen Typophorini Balý, 1865
slekten Gaberella Selman, 1965Gaberella costata (Balý, 1878)


== Referanser ==


== Litteratur ==


== Eksterne lenker ==
Nettside om slekten, besøkt 3. juni 2019
(en) Gaberella i Global Biodiversity Information Facility 
Gaberella – detaljert informasjon på Wikispecies
Kempsey (New South Wales)

Kempsey er en by øst i New South Wales i Australia. Byen ligger ca 15 km fra kysten av Stillehavet, ca 345 km nord for Sydney. 


== Historie ==
Etableringen av byen blir kreditert Enoch William Rudder, han kom fra Birmingham i 1834, og kjøpte landområder sør for elven Macleay River. Han var opprinnelig tiltrukket av toonahogst, men planla også å selge land. Han anla tomter, og begynte å selge disse i 1836. Han kalte byen Kempsey etter Kempsey i Worcestershire i England, fordi plassen minnet ham om dette området. Fallende priser på toona gjorde at byen nesten kollapset på 1840-tallet.Hoveddelen av Kempsey, som også er mest flomutsatt, ble grunnlagt av John Verge.


== Klima ==
Kempsey ligger ved Macleay River, og er kjent for sine mange flommer. Flommen i 1949 var spesielt kraftig, og vasket vekk en stor del av sentrum. Byen hadde også stor flom i 1950, 1963, 2001, 2009 og 2013. Gjennomsnittlig maksimumstemperatur svinger fra 19,9°C i juli til 29,3°C i januar. Gjennomsnittsnedbør er 1128 mm på årsbasis, med over 150 mm i februar og mars.


== Severdigheter ==
Kempsey er et populært stoppested for de som kjører nordover langs Pacific Highway. Noen severdigheter:
Slim Dusty Centre
Macleay River Historical Society - Kempsey Museum
Rudder Park Historical Lookout
Historic Kempsey
South Kempsey Park
Dunghutti-Ngaku Aboriginal Art Gallery
Wigay Aboriginal Cultural ParkCirka 15 km nordøst for Kempsey ligger også Gladstone, som er en godt bevart historisk bosetting fra områdets etablering.


== Kjente personer fra Kempsey ==


== Referanser ==


== Eksterne lenker ==
Aussie Towns - Kempsey
Visit New South Wales - Kempsey
Antti Rinnes regjering

Antti Rinnes regjering var Finlands regjering fra 6. juni 2019 til 10. desember 2019. Regjeringen ble ledet av sosialdemokraten Antti Rinne, som ledet det største partiet etter Riksdagsvalget i Finland i 2019. Regjeringskoalisjonen var sammensatt av Finlands sosialdemokratiske parti, Centern, Gröna förbundet, Vänsterförbundet og Svenska folkpartiet.Finlands forrige statsminister, Juha Sipilä, deltok i regjeringsforhandlingene på vegne av Centern, men ønsket ikke å sitte i regjering.En streik blant de ansatte i Finlands postvesen førte til splittelse i regjeringskoalisjonen, og Rinne kunngjorde sin avgang den 3. desember 2019. Regjeringen fortsatte som forretningsministerium frem til 10. desember 2019, da den ble etterfulgt av Sanna Marins regjering.


== Regjeringsmedlemmer ==


== Referanser ==
Invertering

Invertering kan vise til:

Invertering (kjemi)
Invers funksjon
Omvending i musikkteori
Vekselretting av likestrøm til vekselstrøm
Negasjon, sannhetsfunksjon
en type kryssbitt
Macleay River

Macleay River er en elv i distriktene Northern Tablelands og Mid North Coast i New South Wales i Australia. Elven er av typen estuar.Elven dannes der elvene Gara River, Salisbury Waters and Bakers Creek samles, ved Blue Nobby Mountain, og munner ut i Tasmanhavet som er den sørvestligste delen av Stillehavet. Veibroen Macleay Valley Bridge går over denne elven, og er Australias lengste veibro.


== Referanser ==
Klutmark

Klutmark er et tettsted i Skellefteå kommune i Västerbottens län i landskapet Västerbotten i Sverige. Det ligger cirka 10 kilometer vest for Skellefteå, og ligger på sydsiden av Skellefteälven. I 2018 hadde tettstedet 199 innbyggere. Det er en førskole i Klutmark.


== Referanser ==
Mandollia

Mandollia er en slekt av biller som tilhører familiegruppen bladbiller (Chrysomelidae).


== Utseende ==
Små (ca. 2,5 - 3 millimeter), brede, blank, mørkt rødbrune bladbiller. Antennene er gulrøde, tynne, omtrent halvparten så lange som kroppen. Pronotum er rundet, ved roten nesten så bredt som dekkvingene, som er hvelvede med nedsenkede punktrader. Beina er noe kraftige, særlig forbeina.


== Levevis ==
Både larvene og de voksne (imago) er planteetere.


== Utbredelse ==
Slekten er utbredt i det sørlige og sentrale Afrika og er kjent fra Zimbabwe og den Demokratiske republikken Kongo.


== Systematisk inndeling ==

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien Rotbladbiller, Eumolpinae Hope, 1840
stammen Typophorini Balý, 1865
slekten Mandollia Selman, 1965Mandollia affinis (Jacoby, 1900)
Mandollia isoensis Selman, 1972
Mandollia semibrunneus (Jacoby, 1901)


== Referanser ==


== Litteratur ==


== Eksterne lenker ==
Nettside om slekten, besøkt 3. juni 2019
(en) Mandollia i Global Biodiversity Information Facility 
Mandollia – detaljert informasjon på Wikispecies
Korskrogen (Ljusdal kommune)

Korskrogen er et tettsted i Ljusdal kommune i Gävleborgs län i landskapet Hälsingland i Sverige. Det ligger ved Riksväg 84 og Länsväg 310, vest for elven Ljusnan.Navnet kommer fra et gammelt pilgrimsherberge ved pilgrimsleden til Olav den hellige i Trondheim. Det bodde 205 innbyggere her i 2016.


== Referanser ==
Vitenskapsåret 1622

Vitenskapsåret 1622 er en oversikt over hendelser, prisvinnere, fødte og avdøde personer med tilknytning til vitenskap i 1622.


== Geografi ==
Henry Briggs får publisert avhandlingen «Northwest Passage to the South Seas, through the Continent of Virginia and Hudson Bay», som skaper en utbredt misforståelse av at California er ei øy. London.


== Astronomi ==
Christen Sørensen Longomontanus får publisert «Astronomia danica». Amsterdam.


== Matematikk ==
Paul Guldin får publisert to avhandlinger; «Problema arithmeticum de rerum combinationibus, quo numerus dictionum seu conjunctionum diversarum quæ ex XXII alphabeti litteris fieri passant indagatur» (Aritmetiske problemer ved kombinasjon av ting, ved telling av ord eller ved kombinasjon av de forskjellige tegnene i et 22 bokstaver alfabet) og «Problema geographicum de motu terræ ex mutatione centri gravitatis ipsius provenienti» (Det geografiske problemet ved en bevegelig jord uten skifte av gravitasjonssenterets opprinnelse). Wien.
William Oughtred oppfinner regnestaven, som etterhvert blir det foretrukne hjelpemiddelet for regning inntil kalkulatorene overtar tidlig på 1970-tallet.


== Biologi ==
Gaspare Aselli oppdager lymfebanene ved viviseksjon av hunder. Han kaller dem «melkebaner».
Gaspard Bauhin får publisert katalogen «Catalogue plantarum circa Basileum nascentium…», en flora for området omkring Basel.


== Fødsler ==
28. januar – Adrien Auzout (død 1691), fransk astronom.
5. april – Vincenzo Viviani (død 1703), italiensk matematiker.


== Dødsfall ==
23. januar – William Baffin (født 1584), engelsk oppdagelsesreisende.
15. mai – Petrus Plancius (født 1552), flamsk kartograf.
Ukjent dato − Michael Maier (født 1568), tysk lege og alkymist.


== Referanser ==
Likenäs

Likenäs er et tettsted i Klarälvdalen i Torsby kommune i Värmlands län i landskapet Värmland i Sverige. Fra 2015 regner Statistiska centralbyrån Likenäs som to tettsteder.
Likenäs ligger ved Likenäsvägen, øst for Trysilelva.Fram til 1971 var Likenäs tingplass for Älvdals herred.


== Referanser ==
Faktaresistens

Faktaresistens er en diskusjonsteknikk som innebærer at en ikke lar seg påvirke av fakta som motsier ens egen oppfatning. Egen oppfatning begrunnes i stedet med hva, men føler er rett, på konspirasjonsteorier eller på hva andre med liknende interesser og meninger sprer på forskjellige internettforum. Faktaresistens oppstår ofte i det som kalles for ekkokammer eller filterboble.Faktaresistens er vanlig selv på internett. En omattende forskningstudie blant amerikanske facebookbrukere over en periode på fem år viste at kun en liten andel av dem som bestemte seg for å tro på en feilaktig påstand (fra ekkokammer eller filterbobler) var villig til å endre mening når de ble konfrontert med korrekte fakta.Ordet «faktaresistens» ble ifølge Dagbladet årets nyord i 2016, mens Språkrådet hadde hverdagsintegrering på topp.


== Se også ==
Alternative fakta


== Referanser ==
Neologismer i norsk

Neologismer i norsk (Nyord i norsk) er neologismer (nyord) påvist av Norsk språkråd. Språkrådet bruker et verktøy utviklet av Knut Hofland ved Uni Research Computing.


== Påviste neologismer ==


=== 2018 ===
Ti ord på topp i 2017 henhold til Språkrådet.
skjebnelandsmøte
grottegutt (nynorsk: grottegut)
sosionomisere
plogging
fattigdomslykke
matredder (nynorsk: matreddar)
videoassistert dømming
slitertillegg (nynorsk: slitartillegg)
påvirker, influenser (nynorsk: påverkar)
gladbobler


=== 2017 ===
Ti ord på topp i 2017 henhold til Språkrådet.
falske nyheter
lillavelger
plasthval
imamsleiking
spinner
svenske tilstander
lynlader
ekkokammer
datarulling
oktoberbarn


=== 2016 ===
Ti ord på topp i 2016 henhold til Språkrådet.
hverdagsintegrering (nynorsk: kvardagsintegrering)
lø
postfaktuell
fleksitarianer (nynorsk: fleksitarianar)
parallellsamfunn
brexit
formidlingsøkonomi
pokestopp, pokestop
burkini
det mørke nettet


=== 2015 ===
Ti ord på topp i 2015 henhold til Språkrådet.
det grønne skiftet (nynorsk: det grøne skiftet)
flyktningdugnad
oljesmell
trinnskatt
utslippsjuks (nynorsk: utsleppsjuks)
straksbetaling (også kalt vennebetaling)
tasteplass
pappakropp
nettvarde
asylbaron


=== 2014 ===
Ti ord på topp i 2014 henhold til Språkrådet.
fremmedkriger (nynorsk: framandkrigar)
viral
emoji
pøbelgran
stordata
gittercelle
mobilnakke
luseskjørt
ståhjuling
deleøkonomi


=== 2013 ===
Ti ord på topp i 2013 henhold til Språkrådet.
sakte-tv
rekkeviddeangst
gråblogg
bitcoin
blå-blå
betalingsmur
avfølge
karbonboble
netthat
revelyd


=== 2012 ===
Ti ord på topp i 2012 henhold til Språkrådet.
nave, naving
grovkarbo
bankunion
strømmetjeneste (nynorsk: strøymeteneste)
smartskole (nynorsk: smartskule)
monsterlønn (nynorsk: monsterløn)
halehelt
grexit
glanekø
karbonsko


=== 2011 ===
Ord på topp i 2011 henhold til Språkrådet.
rosetog


== Se også ==
Årets ord


== Referanser ==
Malmön

Malmön, med poststedet Bohus-Malmön er en øy og et sted i Sotenäs kommune i Västra Götalands län i landskapet Bohuslän i Sverige. Hoveddelen av stedets innbyggere bor i tettstedet, som også kalles Fiskeläget. Fiskeläget regnes fra 2015 som tettsted hos Statistiska centralbyrån. 


== Historie ==

Malmön har vært et fiskesamfunn siden 1500-tallet, og er et av Bohusläns eldste fiskesamfunn. Malmön het tidligere Samhället, senere Fiskeläget, som er brukt i en jordebok fra 1589. Allerede i 1572 ble det opprettet en tollstasjon her, under navnet «Stallen». Øya var bebodd på 1500-tallet, og tilhørte gården Näverkärr på Stångenäset, men ble solgt til Olof Knape Strömstierna i 1715. I denne perioden var det 22 husholdninger på øya.  I 1842 ble Sveriges første granittsteinhuggeri etablert, dette kom til å prege plassen i lang tid. Steinhuggeriet her, Kullgrens Enka, ble Nordens største foretak innen sin bransje. De eksporterte stein til både Tyskland og Sør-Amerika. Steinhuggernæringen fikk tilbakegang på 1930-tallet, men fortsatte på Malmön i mindre omfang enn tidligere, fram til 1977 da steinhuggeriet ble lagt ned. 
I dag pendler de fleste på øya til fastlandet, med bilferge. Øya fikk fergeforbindelse til fastlandet i 1952. Malmöns kyrka ble flyttet hit i 1907.


== Navnet ==
Navnet Malmön er første gang dokumentert i en skrift fra 1307. Malmön tilhørte da Norge. Stedet og øya kalles ofte, feilaktig, Bohus-Malmön, men dette er kun navnet på poststedet, som endret navn fra Malmön Olofsholm i 1938. 


== Bilder ==

		
		
		


== Referanser ==
Nilivaara

Nilivaara, samisk Njallavárri er et småsted i Nilivaara distrikt i Gällivare kommune i Norrbottens län i landskapet Lappland i Sverige. Nilivaara ligger ca 60 km fra Gällivare, og nærmeste by er Markitta, som ligger 6 km sør for Nilivaara. Nærmeste by nordover er Vettasjärvi, som er 18 km unna. 
Tunturits naturreservat ligger ca fire km øst for stedet. 


== Navnet ==

Navnet betyr Stolpbodsberget, dvs. stabbursfjellet, og stammer fra finsk njalla (stabbur på trestammer) og vaara (fjell, berg). Stedet fikk navnet på grunn av alle njallaene som fantes her. Stedet kalles også bare Nilli lokalt.


== Historie ==
Nilivaara ble etablert av bosettere fra Keinosuando, som ligger en kilometer lenger sør. Stedet hadde tidligere postkontor, skole og flere matbutikker, disse er nå nedlagt. Befolkningen har sunket de siste årene, fra 486 i 1960 til 141 i 2015, og stedet mistet sin status som tettsted i 2005. Fortsatt snakkes tornedalsfinsk (meänkieli) her. 


== Referanser ==


== Eksterne lenker ==
Nilivaara idrottssällskap
Mens Nordhavet bruser

Mens Nordhavet bruser, også kjent som Til det norske flagg, er en flaggsang skrevet i 1823 av Conrad Nicolai Schwach. Sangen har vært brukt som uoffisiell nasjonalsang i første halvdel av 1800-tallet.


== Tekst ==
Modernisert tekst1.
Mens Nordhavet bruser mot fjellbygt strand,
og stolte erindringer vekker
om fedrenes ry, som til fjerne land
det bar på de nordiske snekker, -
o, nordmenn, sjunger til harpens slag
en sang for Norriges unge flagg!
2.
Du blomster av palmen på fjellfast grunn!
skjønn est du at skue trefarvet,
det hvidene kors i den røde bunn
det har du av Dannebrog arvet;

men hjertebladet det mørkeblå,
fra frihetens marv måtte først utgå.
3.
Fra himlen falt dannebrogsfanen ned,
blev tvillinglands-snekkernes smykke,
og stod gjennem sekler i krig og fred
omsvevet av heder og lykke.
Og flagg for Norrig! Stand evig så!
mist aldrig ditt hjerteblads høye blå!


== Se også ==
Ja, vi elsker dette landet
Sønner av Norge
Norges Skaal


== Referanser ==
Norra Möckleby

Norra Möckleby er et småsted i Mörbylånga kommune i Kalmar län på Öland i Sverige. Stedet liggerer en drøy mil øst for Färjestaden. Det bodde 185 innbyggere her i 2015.
Navnet ble skrevet Myklæby i 1343, og benevnelsen Norra skiller plassen fra Södra Möckleby som ligger sørvest på Öland. Plassen har også vært kalt Östra Möckleby, i 1429. Et annet navn som har vært brukt er Långanäs (Langenæss, 1283), for å unngå navneforveksling. Den første delen av navnet, Möckle-, kommer fra det gammelsvenske ordet mykil, som betyr stor.Norra Möckleby kyrka ligger øst i byen, og stammer fra slutten av 1100-tallet, men stod ferdig slik den står i dag i 1824.


== Referanser ==
Rätan

Rätan er et tettsted i Berg kommune i Jämtlands län i Sverige. Stedet ligger på østsiden av Rätanssjön, rett nordøst for Rätansbyn, som Rätan gikk sammen med til ett tettsted i 1980. Før 1980 gikk tettstedet under navnet Norra Rätansbyn hos Statistiska centralbyrån. Det bodde 199 innbyggere her i 2018.Rätan ligger i den sørlige delen av landskapet Jämtland, på grensen mot Härjedalen, langs länsväg 315 cirka 100 kilometer sør for Östersund. Stedet er en gammal skogsarbeiderbygd.
Navnet ble skrevet Rætan i 1482. Navnet betyr Rätt eller Rätte, og henviser til Rätanssjön. Andre ledd i navnet stammer fra vin, som betyr eng eller beitemark. Navnet har derfor betydningen beitemarken ved sjøen Rätte. Fram til 1645 ble navnet skrevet Rett an, som er det norske navnet på byen, og har sin bakgrunn i at når pilegrimmer som vandret opp Sverige på vei til Nidaros nådde sjøen, så nådde de sjøens sørende, og de kunne da bare følge sjøens retning, siden den pekte mot Stiklestad og Olav den Helliges dødssted. 


== Kjente personer fra Rätan ==
Rosa Arbman (1861-1919) - forfatter
Jon Brännström (1977-) - musiker
Tomas Ledin (1952-) - musiker
Jens Burman (1994-) - langrennsløper


== Referanser ==